
организују информативни семинар под називом 
ОРГАНИЗАЦИЈА И СПРОВОЂЕЊЕ ТРЕНИНГА ПЛИВАЊА 

ЗА ОСОБЕ СА ИНВАЛИДИТЕТОМ
13.12.2014.

Факултета спорта и физичког васпитања, Ниш, Србија

О семинару

Асоцијација адаптивног пливања Србије  - АДАПТС уз помоћ Факултета спорта и физичког васпитања у Нишу, а у сарадњи са Параолимпијским комитетом Србије, Пливачким савезом Србије,  Удружењем пливачких тренера Србије и Градском општином  Пантелеј - Ниш, по четврти пут организује семинар из адаптивног пливања. Садржаји семинара бити намењени у првом реду пливачким тренерима (и онима који то желе да постану) како би усвојили нова знања из обуке пливања особа са физичким инвалидитетом, те њиховог тренинга и њиховог укључивања у рад са пливачима без инвалидитета. Једнодневни семинар се састоји из теоретских предавања. 

Предавачи ће бити домаћи ауторитети из адаптивног пливања, параолимпијског пливања и лидери домаће пливачке струке: Миливој Допсај, Марко Александровић, Драган Радовановић, Бојан Јоргић, и Виктор Ристић. 
Циљ семинара је едукација пливачких тренера у сврху побољшања организације тренинга и повећања броја активних пливача са инвалидитетом у Србији. 

На крају похађаног семинара се добија сертификат. 

Семинар ће се одржати у Нишу 13.12.2014. године на Факултету спорта и физичког васпитања Универзитета у Нишу. 

Важно: За пливачке тренере семинар ће бити националног карактера и вредеће 5 поена за тренерску лиценцу у оквиру Удружења пливачких тренера Србије.
Цена котизације

Цена котизације за семинар (уз добијање сертификата) износи 1000,00 динара.
Уплате се врше на жиро рачун Асоцијација адаптивног пливања србије у Нишу: 125-179-1682-17 Piraeus банка.
Сврха уплате: котизација за АДАПТС семинар.
Додатне информације

Проф. Саша Костић, технички секретар АДАПТС-а 
060-0215543, adaptivnoplivanje@gmail.com
Смештај
Информације у вези смештаја: Туристичка агенција „Аеротурс“, ТЦ Горча Л.П.7, Обреновићева ББ, 18000 Ниш.

тел/факс 018/290099, 521021, 523886, 069/4484633  www.aeroturs.rs, aeroturs@eunet.rs, aeroturs@gmail.com
Почасни одбор
проф.др Милован Братић, председник
Факултет спорта и физичког васпитања Универзитета у Нишу
проф.др Томислав Окичић


Факултет спорта и физичког васпитања Универзитета у Нишу

др Зоран Мићовић



Параолимпијски комитет Србије
Срђан Савић




Градска општина Пантелеј – Ниш
Организациони одбор

Бојан Јоргић, председник


Асоцијација адаптивног пливања Србије
Саша Костић, секретар


Асоцијација адаптивног пливања Србије
Миљан Хаџовић



Градска општина Пантелеј – Ниш
Стефан Ђорђевић



Факултет спорта и физичког васпитања Универзитета у Нишу

Армин Паравлић



Факултет спорта и физичког васпитања Универзитета у Нишу

Виктор Ристић



Асоцијација адаптивног пливања Србије
Програмски одбор
Проф.др Марко Александровић

Асоцијација адаптивног пливања Србије
Проф.др Драган Радовановић

Факултет спорта и физичког васпитања Универзитета у Нишу

Проф. др Миливој Допсај


Удружење пливачких тренера Србије

ПРОГРАМ СЕМИНАРА:
	13.12.2014.
	Aмфитеатар
	Теме



	12.30 – 13.00 
	Свечано отварање (химна, поздравни говори, прес, коктел)
	Учесници: представници Града Ниша, проректори Универзитета у Нишу, декан и продекани Факултета спорта Универзитета у Нишу, представници Пливачког савеза Србије, представници организација ОСИ, спонзора, медија.

	13.00 – 13.45 
	Предавање 
Драган Радовановић
	Физички инвалидитет – основни појмови и класификација

	13.45 – 14.00
	Пауза 
	

	14.00 – 14.45
	Предавање 
Марко Александровић
	Основне поставке адаптивног пливања 

	14.45 – 15.00
	Пауза 
	

	15.00- 15.45
	Предавање 
Бојан Јоргић
	Основне поставке Халивик методе обуке пливања особа са инвалидитетом

	15.45 – 16.00
	Пауза 
	

	16.00 – 16.45
	Предавање 
Виктор Ристић
	Основне поставке рада у теретани са пливачима са инвалидитетом

	16.45- 17.00
	Пауза 
	

	17.00 – 17.45
	Предавање 
Миливој Допсај
	Презентација Удружења пливачких тренера Србије. Лиценцирање тренера. Препознавање адаптивног пливања у систему ПСС-а-

	17.45 – 18.00
	Пауза
	

	17.45 – 18.30
	Свечано затварање и подела сертификата
	


                 Предавачи  
Драган Радовановић (1975) је редовни професор Факултета спорта и физичког васпитања Универзитета у Нишу на предметима Физиологија и Исхрана и суплементација спортиста. Радио у на Институту за физиологију Медицинског факултета Универзитета у Нишу. Специјалиста је медицине спорта. Имао је пост-докторско усвршавање у Словачкој. Аутор је већег броја радова из области физиологије спорта и медицине спорта објављених у врхунским међународним и националним научним часописима. Гостујући је професор на више универзитета у Србији, Словенији, Републици Српској, САД, Словачкој... Учесник и предавач по позиву на бројним светским, европским и националним конгресима и конференцијама из области наука о спорту. Учесник у више научних и стручних пројеката међународног и националног значаја. Лекар и стручни консултат више спортских клубова и спортиста појединачно. Објавио је више радова из области адаптивног пливања. Лекар џудо репрезентације Србије на Универзијади у Београду (2009) и Светском првенству у џудоу (2010). Члан је Друштва физиолога Србије и Антидопинг агенције Србије.

Миливој Допсај (1963) је ванредни професор Факултета спорта и физичког васпитања Универзитета у Београду, где је у једном мандату био продекан за науку. Тренутно је члан Стручног савета Пливачког савеза Србије и председник Удружења пливачких тренера Србије. Био је репрезентативац и државни рекордер у пливању у бившој Југославији. Као кондициони тренер и статистички аналитичар свих узрасних ватерполо селекција Србије освоји је све светске и европске медаље. Бави се аналитиком и дијагностиком у спорту, а специјалозован је за спортове на води. Ментор је многих докторских дисертација, магистарских и мастер теза из области пливачких спортова. Један је од најпродуктивнијих српских научних радника у спортским наукама. Гостујући је професор на више универзитета у Србији, Јапану, Словенији, Грчкој, Републици Српској, Израелу, Турској... Рецензент је у више врхунских светских научних часописа из спортских наука. На позицији је главног и одговорног уредника часописа Serbian Journal of Sports Sciences. Неколико година је предавач и суорганизатор међународних семинара Асоцијације адаптивног пливања Србије.

Марко Александровић (1975) је ванредни професор на Факултету спорта и физичког васпитања Универзитета у Нишу на предметима Пливање, Ватерполо и Холистички приступ адаптивном физичком вежбању. Био је играч и тренер у ватерполу. Члан је уредништава више међународних часописа у земљи и иностранству. Имао је пост-докторска усвршавања у Белгији, Шпанији, Бугарској и Словенији. Последњих година се ангажује у истраживању адаптивног пливања. Ментор је више докторских дисертација и мастер теза из области адаптивног пливања и адаптивног физичког вежбања уопште. У сарадњи са више јединица локалне самоуправе Ниша био је руководилац више пројектних акција обучавања пливања деце са инвалидитетом. Оснивач је и потпредседник ПАК ОСИ „Делфин“ из Ниша. Тренер је више пливача са инвалидитетом освајача медаља на домаћим и међународним такмичењима. Оснивач је и председник Асоцијације адаптивног пливања Србије. Организатор је више међународних семинара из адаптивног пливања. Био је директор пливачког кампа за особе са инвалидитетом одржаног у Истанбулу 2014. године. Тесно сарађује са Параолимпијским комитетом Србије у промоцији пливања за особе са инвалидитетом у Србији. 

Бојан Јоргић (1980) је као асистент на Факултету спорта и физичког васпитања Универзитета у Нишу на Холистички приступ адаптивном физичком вежбању, Спорт особа са инвалидитетом, Адаптивно физичко вежбање и Инклузија у органиѕазионим облицима физичког вежбања. Оснивач је и председник парламента Асоцијације адаптивног пливања Србије. Вишегодишњи је пливачки тренер у ПК "Ниш 2005" и ПАК ОСИ "Делфин". Носилац је пројекта пливања за особе са инвалидитетом подржан од стране НИС Гаспром Нефт. Полазник је више семинара за примену методе Халивик – методе учења пливања особа са инвалидитетом. У сарадњи са више јединица локалне самоуправе Ниша био је инструктор више пројектних акција обучавања пливања деце са инвалидитетом.
Био је у два наврата шеф делегације Србије на пливачком кампу за особе са инвалидитетом у Истанбулу. Објавио је више радова из области адаптивног физичког вежбања у међународним и домаћим часописима. Пред обраном је докторске дисертације под називом: Ефекти примене програма пливања сам вежбања у води код деце са церебралном парализом“.

Виктор Ристић (1986) студент Факултет спорта и физичког васпитања Универзитета у Нишу. Има вишегодишње међународно искуство (Србија, САД, Немачка) са професионалним спортистима ирекреативцима различитих старосних група у индивидуалном раду у фитнесу, бодибилдингу, powerlifting-у и спортској рехабилитацији. У последње време пажњу посвећује  је истраживању периодизације спортског тренинга, методима за развој снаге и кондиционој припреми са аспекта сувог тренинга код пливача са инвалидитетом.

